Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 528

(185) A versenyt érintõ lehetséges kockázatok közé tartozik a márkán belüli verseny csökkenése, valamint — különösen a halmozott hatás esetén — bizonyos típusú forgalmazók kizárása, és a szállítók és vevõk közötti öszszejátszás. A szelektív forgalmazás 81. cikk (1) bekezdése szerinti lehetséges versenyellenes hatásainak értékelése céljából különbséget kell tenni a tisztán minõségi szelektív forgalmazás és a mennyiségi szelektív forgalmazás között. A tisztán minõségi szelektív forgalmazás során a kereskedõk kiválasztása kizárólag olyan objektív szempontokon alapul, amelyeket a termék jellege indokol, például a szállítók képzettsége, az eladás helyén nyújtott szolgáltatások, az értékesítésre kínált termékskála stb.31 Az ilyen szempontok alkalmazása nem jelent közvetlen korlátozást a kereskedõk számára nézve. A tisztán minõségi szelektív forgalmazás általában a 81. cikk (1) bekezdésének hatályán kívül esõnek minõsül a versenyellenes hatások hiánya miatt, feltéve, hogy három feltételnek megfelel. Elõször is a szóban forgó termék jellegének szükségessé kell tennie a szelektív forgalmazási rendszert abban az értelemben, hogy a rendszernek tartalmaznia kell egy törvényi elõírást — tekintettel az érintett termék jellegére — a termék minõségének megõrzése és rendeltetésszerû használatára nézve. Másodszor, a viszonteladókat olyan minõségi jellegû objektív szempontok alapján kell kiválasztani, amelyek egységesen vonatkoznak minden potenciális viszonteladóra és alkalmazásuk módja nem diszkriminatív. Harmadszor, az alkalmazott kiválasztási szempontnak szükségesnek kell lennie.32 A mennyiségi szelektív forgalmazás esetén további olyan szempontokat alkalmaznak, amelyek közvetlenül korlátozzák a lehetséges kereskedõk számát, például minimális vagy maximális eladási korlát elõírásával, a kereskedõk számának rögzítésével stb. 31 Lásd például az Elsõfokú Bíróság ítéletét a T—88/92. számú, Groupement d’achat Édouard Leclerc kontra Bizottság ügyben [1996] ECR II—1961. 32 Lásd a Bíróság ítéletét a 31/80. sz. L’Oréal kontra PVBA ügyben [1980] ECR 3775, (15) és (16) bekezdések; a 26/76. sz. Metro I ügyben [1977] ECR 1875, (20) és (21) bekezdések; a 107/82. sz. AEG ügyben [1983] ECR 3151, (35) bekezdés; és az Elsõfokú Bíróság ítéletét a T—19/91. sz. Vichy kontra Bizottság ügyben [1992] ECR II—415, (65) bekezdés.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes